328/2021 ebazpena, ekainaren 15ekoa, Nafarroako Kirol Institutuko zuzendari kudeatzailearena, 2020/2021 denboraldiko KIROLAREN BALIOAK POSITIBOAN sariak ematea onartzen duena.

 Nafarroako kirol Institutuko zuzendari kudeatzailearen maiatzaren 5eko 234/2021 Ebazpenaren bidez, 2020/2021 denboraldiko KIROLAREN BALIOAK POSITIBOAN sariak emateko oinarriak onartu ziren.

 Ebazpen horren arabera, sariak kirolean edo kirol-testuinguruan jokabide edo ekimen garrantzitsuak izan dituzten Nafarroako pertsona edo kolektiboei zuzenduta daude, bereziki eskola-adineko kirolean izan direnei, eta Kirolaren Nafarroako Institutuak bultzatutako kirolaren balioren bat defendatu eta/edo sustatu dutenei (Berdintasuna, Laguntasuna, Joko Garbia, Gizarteratzea, Begirunea eta Hobetzeko grina).

 Ebazpen hori argitaratu eta zabaldu ondoren, 16 proposamen jaso ziren guztira, Erregistroaren bitartez eta Nafarroako Kirol Institutuaren webgunearen bitartez, oinarriek ezartzen dutenaren arabera. Azkenik, epaimahaia 2021eko ekainaren 11n eratu zen, bozketak egiteko eta 16 proposamenen zerrenda aztertzeko.

 Ondorioz, Nafarroako Kirol Institutuaren estatutuak onartzen dituen azaroaren 15eko 326/2019 Foru Dekretuak ematen dizkidan ahalmenez baliatuz, honako hau

EBAZTEN DUT:

 1. 2020/2021 denboraldiko KIROLAREN BALIOAK POSITIBOAN sariak honako pertsona eta erakunde hauei ematea:

1. modalitatea: emakumezko kirolaria. Sariduna: Naiara Biurrun

2. modalitatea: gizonezko kirolaria. Sariduna: Hicham Amhaouch

3. modalitatea: arbitraje-estamentua. Sariduna: Leticia Romero

4. modalitatea: estamentu teknikoa. Sariduna: Alex Calvo

5. modalitatea: kirol-erakundeak (federazioak, klubak …).

 Sariduna: Club Ipartenis

6. modalitatea: toki-erakundeak, komunikabideak eta beste kirol-kolektibo batzuk. Saritua: Barañaingo udal zerbitzua.

 2. Ebazpen hau Nafarroako Kirolaren Institutuaren webgune ofizialaren bidez argitara dadila xedatzea.

 3. Ebazpen hau Kirol Zuzendariordetzari, Kirol Sustapenaren Atalari eta Epaimahaikideei helaraztea, dagozkion ondorioetarako.

 Iruña, bi mila eta hogeitabateko ekainaren hamabostean.

NAFARROAKO INSTITUTUKO ZUZENDARI KUDEATZAILEA

Miguel Ángel Pozueta Uribe-Echeverría